CELEX: 32017D2410
Language: et
Date: 2017-12-20 00:00:00
Title: Komisjoni rakendusotsus (EL) 2017/2410, 20. detsember 2017, millega muudetakse otsuseid 2006/415/EÜ ja 2007/25/EÜ ning rakendusotsust 2013/657/EL, milles käsitletakse teatavaid kaitsemeetmeid seoses suure patogeensusega linnugripiviirusega (teatavaks tehtud numbri C(2017) 8969 all) (EMPs kohaldatav tekst )

21.12.2017   
               
               
                  ET
               
               
                  Euroopa Liidu Teataja
               
               
                  L 342/13
               
            KOMISJONI RAKENDUSOTSUS (EL) 2017/2410,
      20. detsember 2017,
      millega muudetakse otsuseid 2006/415/EÜ ja 2007/25/EÜ ning rakendusotsust 2013/657/EL, milles käsitletakse teatavaid kaitsemeetmeid seoses suure patogeensusega linnugripiviirusega
      
         
            (teatavaks tehtud numbri C(2017) 8969 all)
         
      
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
      võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
      võttes arvesse nõukogu 15. juuli 1991. aasta direktiivi 91/496/EMÜ, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ, (3) eriti selle artikli 18 lõikeid 1 ja 7,
      võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (4) eriti selle artikli 22 lõikeid 1 ja 6,
      võttes arvesse nõukogu 20. detsembri 2005. aasta direktiivi 2005/94/EÜ linnugripi tõrjet käsitlevate ühenduse meetmete ning direktiivi 92/40/EMÜ kehtetuks tunnistamise kohta, (5) eriti selle artikli 63 lõiget 3,
      võttes arvesse Euroopa Parlamendi ja nõukogu 12. juuni 2013. aasta määrust (EL) nr 576/2013 lemmikloomade mittekaubandusliku liikumise kohta, millega tunnistatakse kehtetuks määrus (EÜ) nr 998/2003, (6) eriti selle artikli 36 lõiget 1,
      ning arvestades järgmist:
      
                  (1)
               
               
                  Komisjoni otsused 2006/415/EÜ (7) ja 2007/25/EÜ (8) ning komisjoni rakendusotsus 2013/657/EL (9) võeti vastu pärast alatüüpi H5N1 kuuluva viiruse põhjustatud suure patogeensusega linnugripi puhanguid, et kaitsta loomade ja inimeste tervist liidus.
               
            
                  (2)
               
               
                  Otsuses 2006/415/EÜ on sätestatud teatavad kaitsemeetmed, mida tuleb kohaldada, kui liikmesriigis esineb alatüüpi H5N1 kuuluva viiruse põhjustatud suure patogeensusega linnugripi puhanguid kodulindudel; see hõlmab A- ja B-piirkondade kehtestamist nimetatud haiguse puhangu kahtluse või kinnitust leidnud puhangu korral.
               
            
                  (3)
               
               
                  Otsuses 2007/25/EÜ on sätestatud teatavad kaitsemeetmed seoses suure patogeensusega linnugripiviirusega ning omanikega kaasas olevate lemmiklindude transpordiga liitu.
               
            
                  (4)
               
               
                  Rakendusotsuses 2013/657/EL on sätestatud, et kui Šveitsis tuvastatakse alatüüpi H5N1 kuuluva viiruse põhjustatud suure patogeensusega linnugripi esinemine metslindudel või kui seal esineb selle haiguse puhanguid kodulindude seas, siis tuleb kohaldada liidus kehtivaid kaitsemeetmeid üksnes nende Šveitsi alade suhtes, mille suhtes kõnealuse kolmanda riigi pädev asutus kohaldab otsuses 2006/415/EÜ ja komisjoni otsuses 2006/563/EÜ (10) sätestatud meetmetega samaväärseid kaitsemeetmeid.
               
            
                  (5)
               
               
                  Otsuseid 2006/415/EÜ ja 2007/25/EÜ ning rakendusotsust 2013/657/EL kohaldatakse 31. detsembrini 2017.
               
            
                  (6)
               
               
                  Viimastel aastatel on liidus enamik suure patogeensusega viiruse põhjustatud linnugripi puhangutest kodulindude ja muude tehistingimustes peetavate lindude ning ka metslindude seas olnud H5 alatüüpidesse kuuluva viiruse, v.a Aasia päritolu alatüüpi H5N1 kuuluva viiruse põhjustatud. Viimati nimetatud viirusetüvi levib siiski endiselt laialdaselt kodulindude ja muude tehistingimustes peetavate lindude ning metslindude seas mitmes Aasia ja Aafrika riigis ning jätkuvalt esineb risk loomade ja inimeste tervisele liidus.
               
            
                  (7)
               
               
                  Seega on asjakohane ka edaspidi vähendada kõnealusest viirusest tulenevaid riske teatavate kaitsemeetmetega, mida võetakse suure patogeensusega viiruse põhjustatud linnugripi puhangute puhul kodulindude ja muude tehistingimustes peetavate lindude seas liidus, ning säilitada meetmed, mis on ette nähtud selleks, et hoida ära suure patogeensusega viiruse põhjustatud linnugripi võimalikku levikut liitu linnukasvatussaaduste impordi, sealhulgas lemmiklindude sissetoomise kaudu.
               
            
                  (8)
               
               
                  Omanikuga kaasas olevate lemmiklindude sissetoomine kujutab endast väikest riski linnugripi levikuks liitu, tingimusel et järgitakse otsuse 2007/25/EÜ nõudeid ning et linnud on ette nähtud omaniku või vastutava isiku majapidamises või teises elukohas pidamiseks. Otsuses 2007/25/EÜ ei ole aga nõuded seoses lemmiklindude sihtkohaga pärast nende sissetoomist liitu piisavalt täpselt sätestatud ning selle tulemuseks võib olla selliste lindude viimine etendustele, laatadele, näitustele või muudele linde koondavatele kogunemistele, millega kaasneb suurem risk nakkuse võimalikuks levikuks. Seepärast tuleks otsust 2007/25/EÜ muuta, et selgelt sätestada nõue, et selliseid linde ei tohi eespool nimetatud üritustele viia enne 30 päeva möödumist nende liitu sissetoomisest.
               
            
                  (9)
               
               
                  Lisaks sellele võttis Euroopa Toiduohutusamet 14. septembril 2017 vastu teadusliku arvamuse linnugripi kohta (11) (edaspidi „toiduohutusameti arvamus“). Otsustes 2006/415/EÜ ja 2007/25/EÜ ning rakendusotsuses 2013/657/EL sätestatud meetmed tuleks üle vaadata ning võtta seejuures arvesse toiduohutusameti arvamuses esitatud järeldusi.
               
            
                  (10)
               
               
                  Selleks et säilitada kehtivad kaitsemeetmed ning võimaldada toiduohutusameti arvamuses esitatud järeldustel põhinevat liidu eeskirjade kavandatud läbivaatamisega seotud poliitikavariantide põhjalikku hindamist, tuleks otsuste 2006/415/EÜ ja 2007/25/EÜ ning rakendusotsuse 2013/657/EL kohaldamisaega pikendada 31. detsembrini 2018.
               
            
                  (11)
               
               
                  Seoses otsusega 2007/25/EÜ on asjakohane lemmikloomade liitu sissetoomise tingimuste ajakohastamiseks lisada tingimus kasutada diagnostiliste testide ja vaktsiinide puhul linnugripiviiruse H7-alatüübi antigeeni.
               
            
                  (12)
               
               
                  Selleks et hõlbustada liidu eeskirjade kohaldamist, sealhulgas lemmiklindude liitu sissetoomise sertifitseerimist, tuleks teatavaid ristviiteid otsuses 2007/25/EÜ ajakohastada, et võtta arvesse muudatusi liidu õigusaktides.
               
            
                  (13)
               
               
                  Seepärast tuleks otsuseid 2006/415/EÜ ja 2007/25/EÜ ning rakendusotsust 2013/657/EL vastavalt muuta.
               
            
                  (14)
               
               
                  Selleks et vältida häireid lemmiklindude liitu sissetoomisel, tuleks üleminekuperioodi jooksul lubada teatavatel tingimustel kasutada veterinaarsertifikaate, mis on välja antud otsuse 2007/25/EÜ kohaselt enne käesoleva otsusega tehtud muudatusi.
               
            
                  (15)
               
               
                  Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
               
            ON VASTU VÕTNUD KÄESOLEVA OTSUSE:
      Artikkel 1
      Otsuse 2006/415/EÜ artiklis 12 asendatakse kuupäev „31. detsembrini 2017“ kuupäevaga „31. detsembrini 2018“.
      Artikkel 2
      Otsust 2007/25/EÜ muudetakse järgmiselt.
      
                  1)
               
               
                  Artikli 1 lõike 1 punkti b muudetakse järgmiselt:
                  
                              a)
                           
                           
                              alapunktid ii, iii ja iv asendatakse järgmisega:
                              
                                          „ii)
                                       
                                       
                                          läbivad 30-päevase impordijärgse karantiini sihtliikmesriigis ruumides, mis on heaks kiidetud vastavalt komisjoni rakendusmääruse (EL) nr 139/2013 (*1) artikli 6 esimesele lõigule, või
                                       
                                    
                                          iii)
                                       
                                       
                                          on viimase kuue kuu jooksul ja mitte hiljem kui 60 päeva enne lähetamist vaktsineeritud ja vähemalt ühel korral uuesti vaktsineeritud linnugripiviiruse H5- ja H7-alatüübi vastu; kasutatud vaktsiinid peavad olema asjaomase liigi jaoks heaks kiidetud vastavalt tootja juhistele, või
                                       
                                    
                                          iv)
                                       
                                       
                                          on olnud isolatsioonis vähemalt kümme päeva enne eksportimist ja neid on vastavalt OIE korrapäraselt ajakohastatava maismaaloomade diagnostiliste testide ja vaktsiinide käsiraamatu (Manual of Diagnostic Tests and Vaccines for Terrestrial Animals) linnugrippi käsitlevale peatükile testitud linnugripiviiruse H5- ja H7-alatüübi antigeenide või genoomi suhtes proovide põhjal, mis on võetud mitte varem kui kolmandal isolatsioonipäeval, ning
                                       
                                    
                                 (*1)  Komisjoni 7. jaanuari 2013. aasta rakendusmäärus (EL) nr 139/2013, milles sätestatakse loomatervishoiunõuded ja karantiinitingimused teatavate lindude impordil liitu (ELT L 47, 20.2.2013, lk 1).“;"
						
                           
                        
                              b)
                           
                           
                              lisatakse alapunkt v:
                              
                                          „v)
                                       
                                       
                                          on viidud majapidamisse või teise elukohta liidus ning neid ei tohi lubada viia etendustele, laatadele, näitustele või muudele linde koondavatele kogunemistele 30 päeva jooksul pärast nende liitu sissetoomist, v.a nende impordijärgne transport alapunktis ii osutatud heakskiidetud karantiiniasutusse.“
                                       
                                    
                        
            
                  2)
               
               
                  Artikli 2 lõige 4 asendatakse järgmisega:
                  „4.   Kui kontrollimisel selgub, et loomad ei vasta käesolevas otsuses sätestatud nõuetele, kohaldatakse Euroopa Parlamendi ja nõukogu määruse (EL) nr 576/2013 (*2) artiklit 35.
                  
                     (*2)  Euroopa Parlamendi ja nõukogu 12. juuni 2013. aasta määrus (EL) nr 576/2013 lemmikloomade mittekaubandusliku liikumise kohta, millega tunnistatakse kehtetuks määrus (EÜ) nr 998/2003 (ELT L 178, 28.6.2013, lk 1).“"
						
               
            
                  3)
               
               
                  Artiklis 6 asendatakse kuupäev „31. detsembrini 2017“ kuupäevaga „31. detsembrini 2018“.
               
            
                  4)
               
               
                  II lisas muudetakse veterinaarsertifikaadi näidise II osa järgmiselt:
                  
                              a)
                           
                           
                              punkt 3 asendatakse järgmisega:
                              
                                          „[3.
                                       
                                       
                                          linnud vastavad vähemalt ühele järgmistest tingimustest:
                                          
                                                      (1) kas
                                                      
                                                   
                                                   
                                                      [määruse (EL) nr 206/2010 I lisa 1. osas või II lisa 1. osas loetletud kolmandate riikide puhul on neid hoitud punktis I.11 nimetatud ruumides ametliku järelevalve all vähemalt 30 päeva enne lähetamist ja neid on tõhusalt kaitstud kokkupuute eest teiste lindudega;]
                                                   
                                                
                                                      (1) või
                                                      
                                                   
                                                   
                                                      [neid on viimase kuue kuu jooksul ja mitte hiljem kui 60 päeva enne lähetamist vastavalt vaktsiinitootja juhistele vaktsineeritud … [pp/kk/aaaa] ja uuesti vaktsineeritud … [pp/kk/aaaa] linnugripiviiruse H5- ja H7-alatüübi vastu. Kasutatud vaktsiin(id) ei ole elusvaktsiin(id) ning on lähetavas kolmandas riigis või vähemalt ühes Euroopa Liidu liikmesriigis asjaomaste liikide jaoks heaks kiidetud;]
                                                   
                                                
                                                      (1) või
                                                      
                                                   
                                                   
                                                      [nad on olnud isolatsioonis vähemalt kümme päeva enne lähetamist ja neid on testitud linnugripiviiruse H5- ja H7-alatüübi antigeenide või genoomi suhtes vastavalt OIE korrapäraselt ajakohastatava maismaaloomade diagnostiliste testide ja vaktsiinide käsiraamatu (Manual of Diagnostic Tests and Vaccines for Terrestrial Animals) linnugrippi käsitlevale peatükile 2.3.4 proovide põhjal, mis on võetud … [pp/kk/aaaa], kusjuures see kuupäev ei tohi olla varasem kui kolmas isolatsioonipäev;]
                                                   
                                                
                                                      
                                                         ning
                                                      
                                                   
                                                   
                                                      nad on viidud majapidamisse või teise elukohta Euroopa Liidus ning neid ei ole lubatud viia etendustele, laatadele, näitustele või muudele linde koondavatele kogunemistele 30 päeva jooksul pärast nende liitu sissetoomist;]
                                                   
                                                
                                                      (1) või
                                                      
                                                   
                                                   
                                                      
                                                                  [3.
                                                               
                                                               
                                                                  lindude omanik / lindude eest vastutav isik on kinnitanud, et ta on teinud ettevalmistused lindude Euroopa Liitu sissetoomise järgseks 30-päevaseks karantiiniks heakskiidetud karantiiniasutuses või -keskuses vastavalt rakendusmääruse (EL) nr 139/2013 artikli 6 esimesele lõigule;“;
                                                               
                                                            
                                                
                                    
                        
                              b)
                           
                           
                              punkt 4.1 asendatakse järgmisega:
                              
                                          „4.1.
                                       
                                       
                                          kõnealused linnud on „lemmikloomad“ määruse (EL) nr 576/2013 artikli 3 punkti b tähenduses ning neid ei transpordita kaubanduslikul eesmärgil;“.
                                       
                                    
                        
            
                  5)
               
               
                  III lisasse lisatakse punkt 5:
                  
                              „5.
                           
                           
                              Linnud peavad olema viidud majapidamisse või teise elukohta liidus ning neid ei tohi lubada viia etendustele, laatadele, näitustele või muudele linde koondavatele kogunemistele 30 päeva jooksul pärast nende liitu sissetoomist, v.a nende liitu sissetoomise järgne transport heakskiidetud karantiiniasutusse.“
                           
                        
            Artikkel 3
      Rakendusotsuse 2013/657/EL artiklis 4 asendatakse kuupäev „31. detsembrini 2017“ kuupäevaga „31. detsembrini 2018“.
      Artikkel 4
      Kuni 1. märtsini 2018 kestva üleminekuperioodi jooksul võib asjaomase veterinaarsertifikaadi kehtivusaja vältel jätkuvalt liitu sisse tuua lemmiklinde, kellega on kaasas enne kõnealust kuupäeva välja antud, otsuse 2007/25/EÜ II lisas esitatud veterinaarsertifikaadi näidisele vastav veterinaarsertifikaat ja kõnealuse otsuse III lisa kohane deklaratsioon sellisel kujul, nagu need olid esitatud otsuses 2007/25/EÜ enne selle muutmist käesoleva otsuse artikliga 2.
      Artikkel 5
      Käesolev otsus on adresseeritud liikmesriikidele.
      
         Brüssel, 20. detsember 2017
         
            
               Komisjoni nimel
            
            
               komisjoni liige
            
            Vytenis ANDRIUKAITIS
         
      
      
         (1)  EÜT L 395, 30.12.1989, lk 13.
      
         (2)  EÜT L 224, 18.8.1990, lk 29.
      
         (3)  EÜT L 268, 24.9.1991, lk 56.
      
         (4)  EÜT L 24, 30.1.1998, lk 9.
      
         (5)  ELT L 10, 14.1.2006, lk 16.
      
         (6)  ELT L 178, 28.6.2013, lk 1.
      
         (7)  Komisjoni 14. juuni 2006. aasta otsus 2006/415/EÜ, milles käsitletakse teatavaid kaitsemeetmeid seoses alatüüpi H5N1 kuuluva kõrge patogeensusega linnugripiga ühenduses ning millega tunnistatakse kehtetuks otsus 2006/135/EÜ (ELT L 164, 16.6.2006, lk 51).
      
         (8)  Komisjoni 22. detsembri 2006. aasta otsus 2007/25/EÜ, mis käsitleb teatavaid kaitsemeetmeid seoses lindude kõrge patogeensusega gripiga ja omanikega kaasas olevate lemmiklindude liikumisega ühendusse (ELT L 8, 13.1.2007, lk 29).
      
         (9)  Komisjoni 12. novembri 2013. aasta rakendusotsus 2013/657/EL, milles käsitletakse teatavaid kaitsemeetmeid, mida rakendatakse alatüüpi H5N1 kuuluva kõrge patogeensusega linnugripi puhkemisel Šveitsis, ja millega tunnistatakse kehtetuks otsus 2009/494/EÜ (ELT L 305, 15.11.2013, lk 19).
      
         (10)  Komisjoni 11. augusti 2006. aasta otsus 2006/563/EÜ, milles käsitletakse teatavaid kaitsemeetmeid seoses alatüüpi H5N1 kuuluva kõrge patogeensusega linnugripiga ühenduses ning millega tunnistatakse kehtetuks otsus 2006/115/EÜ (ELT L 222, 15.8.2006, lk 11).
      
         (11)  EFSA Journal 2017; 15(10): 4991.